Държавен вестник, бр. 16, 2022 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  16
7. наличие или липса на договорни отношения 
със здравноосигурителни институции;
 8. други релевантни факти и обстоятелства. 
(2) Информацията по ал. 1 задължително се 
представя на български език.
(3) Зъботехникът няма право да рекламира сво-
ята дейност, посочвайки конкретни цени в медии 
и онлайн пространството и използвайки методи 
на промоции и намаления на услугите, които 
предоставя. Същото се отнася и за изработване 
на печатни рекламни материали.
(4) Зъботехник, който е преместил практиката 
си, може да постави на предишния адрес инфор-
мационна табела за новия адрес на практиката за 
срок до една година при спазване на действащите 
в страната нормативни актове.
(5) Името на зъботехник, който вече не практи-
кува, не може да се използва от неговите приемници 
за период по-дълъг от една година без неговото 
(или на неговите наследници) писмено съгласие.
Чл. 10. Зъботехникът няма право да обявява 
или представя своята дейност по неверни или 
заблуждаващи начини, които:
1. съдържат твърдения или намеци за превъз-
ходство на зъботехника пред останалите зъботех-
ници, които не подлежат на обективна проверка 
от обществото;
2. невярно представят или пропускат определен 
факт, необходим за достоверното представяне на 
дейността;
3. съдържат твърдения или намеци за квалифи-
кация, която зъботехникът не притежава;
4. изтъкват непризнати научни степени;
5. изтъкват обстоятелства, нямащи конкретно 
отношение към зъботехническата практиката, 
например заемане на административна или из-
борна длъжност;
6. накърняват престижа и достойнството на 
зъботехническото съсловие.
Чл. 11. (1) Зъботехникът може да поддържа 
сам или да възлага на други лица да поддържат 
от негово име негова интернет страница и про-
фил в социалните мрежи в интернет, съдържащи 
професионална информация за него, без това да 
противоречи на действащите в страната норма-
тивни актове.
(2) Интернет страницата/профилът съдържа 
следните данни:
1. име и адрес на практиката;
2. телефон и електронна поща, а при необхо-
димост – и други средства за контакт;
3. придобити валидни квалификации, придобити 
научни степени и заемани академични длъжности;
4. евентуално наличие или липса на необхо-
димите по закон разрешения, регистрации и на 
договорни отношения със здравноосигурителни 
институции, като се посочат и интернет страни-
ците на органите по разрешенията/регистрациите.
(3) Зъботехникът следва да актуализира свое-
временно информацията на интернет страницата/
профила си.
(4) Зъботехникът е длъжен да контролира съ-
държанието на интернет страницата/профила си, 
включително и действията на лицата, на които е 
възложил създаването и поддръжката им.
(5) Зъботехникът е длъжен да не допуска ин-
тернет страницата и профилът му да съдържат 
непрофесионална информация и информация 
от възхваляващ, подвеждащ и/или сравняващ 
характер. Информацията на интернет страницата 
и в профила трябва да бъде обективна, честна, 
лесноразбираема и в съответствие с действащите 
в страната нормативни актове.
Раздел III 
Взаимоотношения с лекарите по дентална 
медицина 
Чл. 12. (1) Зъботехникът следва да изпълнява 
предписани от лекар по дентална медицина специ-
фични технически дейности и да произвежда специ-
ализирани медицински изделия. При съмнение или 
явна технологична невъзможност за изпълнение 
на поръчката следва да се направи допълнителна 
консултация с възложителя на дейността (лекар 
по дентална медицина) и постигнатото решение 
да се обективира писмено (в писмен документ).
(2) В случай на спор от професионален или 
друг характер между зъботехник и лекар по ден-
тална медицина страните са длъжни да положат 
усилия за неговото колегиално уреждане, а при 
неразрешаване на спора – да потърсят съдействие 
от комисиите по професионална етика на регио-
налните колегии на БАЗ и районните колегии на 
БЗС, в чийто регистър са вписани.
Раздел IV
Взаимоотношения с другите членове на съсловието
Чл. 13. Зъботехникът следва да проявява коле-
гиалност и уважение в отношенията си със своите 
колеги и в изказванията за тях пред трети лица.
Чл. 14. Зъботехникът се въздържа от неуважи-
телни коментари пред пациентите по отношение на 
действията или становищата на други зъботехници.
Чл. 15. Зъботехникът при поискване може 
да съдейства на други зъботехници и лекари по 
дентална медицина в рамките на своята компе-
тентност и съобразно този кодекс.
Чл. 16. (1) Зъботехникът няма право да прави 
публични изявления, с които да уронва достойн-
ството на зъботехническото съсловие. 
 (2) В случай на спор от професионален или 
друг характер между зъботехници те са длъжни 
да положат усилия за неговото колегиално уреж-
дане, а при неразрешаване на спора – да потърсят 
съдействие от комисията по професионална етика 
на регионалната колегия на БАЗ. 
Раздел V
Квалификация
Чл. 17. Зъботехникът поддържа и повишава 
своите професионални знания и умения.
Заключителна разпоредба
Параграф единствен. Кодексът е приет на 
Първия конгрес на Българската асоциация на 
зъботехниците (състоял се на 31 май 2019 г.) и на 
Извънреден конгрес на Българската асоциация на 
зъботехниците (състоял се на 4 септември 2021 г.) 
и е утвърден от министъра на здравеопазването на 
основание чл. 11, ал. 1, т. 2 от Закона за съсловните 
организации на медицинските сестри, акушер-
ките и асоциираните медицински специалисти, 
на зъботехниците и на помощник-фармацевтите.
970